《忆昔一首》
宋代·赵汝绩

忆昔三十气拂云，钺神纛鬼泣祃文。
欲提河洛数千里，重收图版归明君。
只今万事付孤愤，坐看江西竹生粉。
苎丝成疋剪钓衣，一棹贺湖烟水远。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。